EkBass/fiwiki-20250220-pages-articles huggingface dataset:
Melville (Saskatchewan)

Melville on kaupunki Kanadassa, Saskatchewanin provinssissa. Kaupunki sijaitsee itäisessä Saskatchewanissa, noin 144 kilometriä itään provinssin pääkaupungista, Reginasta, 43 kilometriä lounaaseen Yorktonista ja 97 kilometriä länteen Manitoban rajalta. Melvillen väkiluku oli 4 149 asukasta vuonna 2006. Kaupungin väkiluku on ollut laskussa viimeisten vuosien aikana, vuonna 1996 kaupungissa oli vielä 4 646 asukasta ja vuonna 2001 enää 4 453 asukasta. Kaupunki on nimetty Grand Trunk Pacific Railwayn johtaja Charles Melville Haysin mukaan. == Historia == Kaupunki sai alkunsa 1900-luvun alussa, kun Grand Trunk Pacific Railwayn rakensi mantereen ylittävän rautatiensä nykyisen Melvillen kaupungin läpi ja perusti sinne tukikohdan, joka oli toinen Winnipegin länsipuolella. Rautatieyhtiö hankki nykyisen kaupungin alueen haltuunsa 1906, ja seuraavana vuonna ensimmäiset asukkaat saapuivat. Rautatien rakennustyöt saatiin päätökseen vuonna 1908 ja Melville nimettiin rautatieyhtiön johtajan Charles Melville Haysin mukaan. Vuonna 1909 kylän asukasluku oli jo tuhat asukasta, ja siitä tuli kaupunki (town). Melvillen väkiluku jatkoi voimakasta kasvuaan lähinnä rautatien ja alueen maatalouden ansiosta. Nykyisin kaupungin läpi johtavan rautatien omistaa Canadian National Railway, joka hoitaa tavaraliikennettä radalla. VIA Railin The Canadian matkustajajuna pysähtyy Melvillen rautatieasemalla kolme kertaa viikossa. == Lähteet == Luokka:Saskatchewanin kaupungit
Blow by Blow

Blow by Blow on Jeff Beckin jazz- ja funkvaikutteinen studioalbumi vuodelta 1975. Levy on CBS, Inc:n julkaisu ja levy-yhtiö on Epic Records. Alkuperäisen LP-levyn luettelotunnus on Epic EPC 69117. Levy on käytännössä instrumentaalilevy. Vain kappaleilla "She's a Woman" ja "Thelonius" kuullaan laulun kaltaisia osuuksia, jotka on luotu kitaran ja talk box - efektilaitteen avulla. Beck oli ollut mukana Stevie Wonderin vuoden 1972 korkeatasoisella Talking Book -albumilla, ja tällä levyllä Wonder-vaikutteita on havaittavissa muuallakin kuin tämän sävellyksillä "Cause We've Ended as Lovers" ja "Thelonius". Beckin entisistä soittokumppaneista mukana on säilynyt kosketinsoittaja Max Middleton. Tuottajana ja jousiorkesterisovitusten tekijänä on toiminut Beatlesienkin yhteydestä tuttu George Martin ja kyseessä on Equator-tuotanto. Albumi on äänitetty Lontoossa AIR-studioilla. Äänittäjänä on ollut Denim Bridges. Levykannen on suunnitellut John Berg ja kansitaiteilija on John Collier. Levykannen kääntöpuolella on etukannen kuvaa vastaava valokuva. Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin albumit on julkaistu remasteroimattomina ja alkuperäisillä kansikuvilla. == Kappaleet == Sivu 1 # "You Know What I Mean" (J. Beck, M. Middleton) – 4:06 # "She's a Woman" (J. Lennon, P. McCartney) – 4:31 # "Constipated Duck" (J. Beck) – 2:48 # "AIR Blower" (J. Beck, M. Middleton, R. Bailey, P. Chenn) – 5:10 # "Scatterbrain" (J. Beck, M. Middleton) – 5:40 Sivu 2 # "Cause We've Ended as Lovers" (S. Wonder) – 5:42 # "Thelonius" (S. Wonder) – 3:16 # "Freeway Jam" (M. Middleton) – 4:58 # "Diamond Dust" (B. Holland) – 8:26 Beck on omistanut kappaleen "Cause We've Ended as Lovers" Roy Buchananille ja kiittää sen osalta Stevietä. == Muusikot == * Jeff Beck – kitarat * Max Middleton – kosketinsoittimet * Phil Chenn – basso * Richard Bailey – rummut ja lyömäsoittimet Kappaleilla "Scatterbrain" ja "Diamond Dust" on kuultavissa jousisoittimia, joiden sovituksesta on vastannut George Martin. Jälkimmäinen ja Wonderin kaunis "Cause We've Ended as Lovers" ovat albumin rauhallisimmat kappaleet. == Arvioita == Albumin aikalaisarvio oli Musa-lehden numerossa 4/1975. Antti Suvanto toteaa siinä: == Lähteet == * Jeff Beck 5xCD Original Album Classics (Epic 88697302772, 2008) == Aiheesta muualla == * Albumin tiedot Sony Musicin Music Made Simple -sivustolla Luokka:Vuoden 1975 albumit Luokka:Jeff Beckin albumit
Metsästäjän eettiset ohjeet

Metsästäjän eettiset ohjeet on Metsästäjäin keskusliiton laatima kahdeksankohtainen ohje metsästäjille, joka sisältää metsästäjäsäännöt ja hyvät metsästystavat. Ohjeiden tarkoituksena on rakentaa ja ylläpitää metsästäjien yhteistä arvopohjaa. Ohjeiden avustuksella yksittäinen metsästäjä voi pohtia harrastuksensa arvoja, tavoitteita ja sisäistää niitä automaattisiksi toimintatavoiksi. Eettiset ohjeet korostavat riistaeläinten, luonnon ja muiden ihmisten kunnioittamista sekä oikeudenmukaisuutta. Nykyisiä eettisiä ohjeita edelsivät 12 kohtainen vuonna 1975 käskymuotoon laadittu Yleiset metsästyssäännöt ja vuonna 1999 Hyvät metsästystavat. Eettisesti hyväksyttävä metsästys sisältää seuraavat vaiheet: * Riistan etsiminen, löytäminen ja sopivalle pyyntietäisyydelle pääseminen * Saalisyksilön mahdollisimman kivuton tappaminen * Saaliin kunnioittaminen ja tarkka hyödyntämien ==Arvostuksen lisääminen== Metsästäjän tulee kunnioittaa luontoa ja riistaa sekä vaalia suomalaista metsästyskulttuuria ja vanhoja eränkäyntiperinteitä. Metsästäjän tulee olla aina avoin metsästyksen puolestapuhuja ja muistaa aina edustavansa kaikkia metsästäjiä. ==Kestävän periaatteen toteuttaminen== Metsästäjän tulee aina metsästää kestävän kehityksen periaatteiden mukaisesti, jolla tarkoitetaan pelkän metsästyksen lisäksi osallistumista riistakantojen arviointeihin ja sovittaa metsästys niiden sallimiin määriin. Metsästää valikoiden ja harkiten. ==Riistaeläinten kunnioitus== Kaikki riistateläimet ovat samanarvoisia. Eläin tulee tunnistaa riistaeläimeksi ja ampua vain varmoilta etäisyyksiltä. Riistalle ei saa aiheuttaa tarpeetonta kärsimystä. Haavoittuneita ja loukkaantuneita eläimiä ei saa jättää luontoon, vaan ne pitää löytää ja ottaa talteen. Saalista on kunnioitettava ja käsiteltävä arvostaen. ==Opiskelu ja kertaus== Metsästäjän tulee opiskella ja kehittää riistan ja luonnon tuntemustaan sekä kehittää lajituntemustaan ja ampumataitoaan. ==Turvallinen metsästys== Asetta on aina käsiteltävä ikään kuin se olisi ladattu. Metsästäjän on aina oltava selvillä muiden metsästäjien ja koiran sijainnista, enenkuin hän voi ampua. Aseella saa ampua vain turvallista taustaa vasten. Metsästäjän on huomioitava asutus ja liikenne. ==Suhde maanomistajiin== Metsästäjän on keskusteltava ja neuvoteltava maanomistajan kanssa metsästyksestä ja riistanhoidosta. ==Muut luonnossa liikkuja== Metsästäjän on muistettava ettei ole ainoa luonnonkäyttäjä. Hänen on oltava ystävällinen ja ymmärtäväinen muita luonnossa liikkujia kohtaan. Muiden ihmisten on koettava olonsa turvalliseksi. ==Kollegojen kunnioitus== Metsästäjän on kunnioitettava muiden oikeutta metsästykseen. Reilu metsästyskaveri ei rehentele saaliillaan, eikä kadehdi muiden saaliita. Hänen tulee tehdä yhteistyötä lähialueen muiden metsästäjien kanssa ja olla reilu yhteistyössä. Lisäksi hänen on käyttäydyttävä niin kuin toivoisi muiden käyttäytyvän itseään kohtaan. == Katso myös == * Salametsästys ==Lähteet== Luokka:Metsästys
Baumanets

Baumanets on venäläinen mikrosatelliittien perhe. Ne on kehittänyt moskovalainen yliopisto, Bauman-instituutti. ==Baumanets 1== Baumanets 1 oli mikrosatelliitti, jonka kehittivät NPO Mashinostroyeniya ja Moskovan teknillisen valtionyliopiston Bauman instituutti. Satelliitin rahoitti Venäjän avaruusjärjestö. Satelliitti tuhoutui vuonna 2006 tehdyssä Dnepr-1-kantoraketin epäonnistuneessa laukaisussa.http://space.skyrocket.de/doc_sdat/baumanets.htm ==Baumanets 2== Baumanets 2 on toukokuussa 2011 avaruuteen toimitetteva mikrosatelliitti. Se ei ole kopio Baumanets 1-satelliitista vaan kokonaan uutta suunnittelua. Baumanets-2 on kuusikulmainen satelliitti, jonka halkaisija on 460 mm ja korkeus 530 mm. Satelliitin kaukokartoituskameran resoluutio on 30 metriä. Satelliitti on kokonaan Bauman-instituutin opiskelijoiden suunnittelema ja rakentama. Sen säteilymittalaite on ranskalaisen Montpellier-2-yliopiston toteuttama.http://space.skyrocket.de/doc_sdat/baumanets-2.htm ==Lähteet== Luokka:Satelliitit
Smash Center

Smash Center (vuoteen 2017 saakka Finland Tennis Club) on Helsingin Myllypurossa sijaitseva mailapelikeskus. Smash Centerissä on tennikselle 12 sisäkentää, joista kuusi on sisähallissa, kolme vuonna 2011 valmistuneessa Kolo Areenassa ja kolme vuonna 2017 valmistuneessa Janushallissa. Lisäksi kesäisin on käytössä yksi perinteinen ulkomassakenttä ja yksi SmashCourt- keinomassakenttä, joka vaihdetaan normaaliksi massakentäksi kesällä 2024. Sulkapalloa voi pelata yhdeksällä kentällä ja squashia neljällä kentällä. Lisäksi padelia voi pelata kahdella sisä- ja kahdella ulkokentällä. Edellä mainittujen lisäksi voi keskuksessa pelata myös pöytätennistä ja pickleballia. Muuta toimintaa hallissa ovat mailapelipelaajien käyttöön suunniteltu kuntosali, kokoustila, ravintola Chill Out Cafe sekä pelivarusteiden Pro Shop. Smash ry harjoittaa Smash Centerissä valmennustoimintaansa. Sulkapallossa toimii Smash-Tenniksen alajaosto Smash-Sulkis & Racketlon ja padelissa Smash- Padel. Lisäksi hallissa toimii Hyvä Hieronta -hierojapalvelu. Smash Centerissä järjestetään valmennuksen lisäksi kansallisia- ja sisäisiä kilpailuita sekä muita tapahtumia. Toimitusjohtajana (2024) toimii Tapio Totro. == Aiheesta muualla == * Smash Center Luokka:Helsingin urheiluhallit Luokka:Myllypuro Luokka:Suomen tennis
Latin Lace

Latin Lace on brittiläis-yhdysvaltalaisen pianisti George Shearingin johtaman kvintetin latinalaisamerikkalaisia rytmejä, mm. mamboa sisältävä studioalbumi vuodelta 1958. Kappaleet ovat instrumentaaliesityksiä. Levy-yhtiö on Capitol Records, jolla on ollut tehtaat Philadelphian Scrantonissa ja Kalifornian Los Angelesissa. Tuottaja on Dave Cavanaugh. Levykannen takapuolella olevan piirroksen tanssivasta naisesta ja häntä säestävistä rumpaleista on tehnyt Ramón Olivera. Kansikuvassa esitetyn huoneen seinillä olevat julisteet viittaavat Espanjan härkätaisteluihin. Kansitekstin mukaan albumilla olevat melodiat vaihtelevat siestan laiskoista rytmeistä Amazon-joen myllerrykseen. == Kappaleet == Sivu 1 # "The Story of Love" / "Historia de Un Amor" (Carlos Almaran) # "Serenata" (Leroy Anderson) # "Tu, mi delirio" (Portillo de la Luz) # "Cali Mambo" (Dan'e Varela) # "Rondo" (Carlos Federico) # "To the Ends of the Earth" (Joe Sherman – Noel Sherman) Sivu 2 # "The Moon Was Yellow (And the Night Was Young)" (Fred E. Ahlert – Edgar Leslie) # "Wonder Struck" (Joseph Stefano) # "Sand in My Shoes" (Victor Schertzinger – Frank Loesser) # "Mambo Caribe" (Carlos Federico) # "It's Not for Me to Say" (Al Stillman – Robert Allen) # "Mambo #2" (Torrie Zito) Kappaleen A3 nimi on myös muodossa "Tu mi delirio" ja B6 muodossa "Mambo No. 2". == Muusikot == * The George Shearing Quintet * kansitekstin mukaan levyllä on vierailevia lyömäsoitintaiteilijoita == Lähteet == * The George Shearing Quintet LP Latin Lace (Capitol Records ST-1082) * Discogs: George Shearing Quintet, The – Latin Lace Luokka:Yhdysvaltalaiset albumit Luokka:Vuoden 1958 albumit
Ucar

Ucar () on kaupunki Azerbaidžanissa. Se sijaitsee maan keskiosan tasankoseudulla 234 kilometriä Bakusta länteen. Kaupunki on Ucarin piirin keskus. Sen kautta kulkee Bakusta Tbilisiin johtava rautatie ja M4-valtatie. Asukkaita on 17 000 henkeä (vuonna 2010). Kaupunki on perustettu vuonna 1941. Siellä on elintarvike- ja rakennustarviketeollisuutta sekä maataloustuotteiden jalostusta. ==Lähteet== Luokka:Azerbaidžanin kaupungit Luokka:Ucarin piirikunta
Wilma Schlizewski

Wilma Schlizewski (alun perin Hannele Laine, ennen vuotta 2001 Hantta Krause, s. 6. toukokuuta 1958 Kuusankoski) on suomalainen tatuointitaiteilija ja entinen televisiojuontaja. Schlizewski-nimi on peräisin puolalaissyntyiseltä isoäidiltä Martalta. Schlizewski syntyi rakennusmestarin ja ateljeeompelijattaren ainoaksi lapseksi. Hän pääsi vuonna 1977 copywriter- harjoittelijaksi mainostoimisto SEK:iin. Hän perusti 1987 oman mainostoimiston nimeltä Hurja-Hanna Oy. Inky Queen -tatuointistudion hän perusti Helsinkiin vuonna 1987 ja Tallinnaan 2016. Sittemmin hän on hankkinut myös asunnon Tallinnasta. Schlizewski esiintyi 1980-luvun puolivälissä sekä Yleisradion että MTV3:n tv-ohjelmissa. Hän juonsi 1984–1985 muun muassa Yleisradion Viikonlopputelevisiota. Syksyllä 1990 hän sai PTV4-kaapelikanavalle oman keskusteluohjelman Hantan Kahvelissa!, jonka vieraita olivat muun muassa Sam Inkinen, Jukka Kajava ja Pekka Sauri. Myöhemmin Schlizewski on esiintynyt tositelevisio-ohjelmissa Karavaanarit (2011), Riemuloma Kanarialla (2013) ja Diili (2013) sekä vuonna 2016 sarjassa Elämä pelissä yhdessä aviomiehensä Olli Väätäisen kanssa. Schlizewski julkaisi vuonna 1986 nimellä Hantta Krause singlen ”Flirttailemaan/Tosi nainen” (Megafon meg 008) ja 1988 gonzo-tyylisen matkakirjan Maailma on minun. Hän toimi vuonna 1991 lyhyen aikaa Setan Z-lehden päätoimittajana. Vuonna 1998 Schlizewski ohjasi yhdessä Paul Richterin kanssa pitkän eroottisen elokuvan The Secret Diary of Veronica. Schlizewski oli Helsingin kaupunginvaltuuston ja kulttuurilautakunnan jäsen 1989–1992 kokoomuksen edustajana. Schlizewski oli 2008–2011 FCF Pro Wrestling Helsinki Fight Clubin toimitusjohtaja. == Yksityiselämä == Schlizewski seurusteli 1970-luvun lopussa muusikko Jokke Seppälän kanssaIltalehti 5.5.2008, Me Naiset 4.8.2011. ja solmi 1980-luvun alkupuolella lyhyeksi jääneen avioliiton malli Johan Krausen kanssaMe Naiset 4.8.2011.. Hän seurusteli 1980-luvulla lävistystaiteilija Yazkan kanssaIltalehti 12.3.2010, Me Naiset 4.8.2011.. Schlizewskillä on kaksi aikuista tytärtä avoliitosta malli ja valokuvaaja Jukka Mykkäsen kanssa 1986–1998. Schlizewski oli 2008–2010 naimisissa Robin SchlizewskinIltalehti 19.5.2010. ja 2012–2017 kehonrakentaja ja personal trainer Olli Väätäisen kanssaSanna Wallenius: Wilma Schlizewskin tuleva aviomies: "Yhteen muuttaminen hirvittää", Me Naiset 11.10.2011. Viitattu 22.1.2014.. Schlizewski jäi kiinni törkeästä rattijuopumuksesta 28. joulukuuta 2021 ajettuaan autoa 1,7 promillen humalassa. == Kirjat == * * * == Lähteet == == Aiheesta muualla == * Ylen Elävä arkisto: Hantta Krause arvioi Cicciolinaa Luokka:Suomalaiset televisiojuontajat Luokka:Suomalaiset mainonnan suunnittelijat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Vuonna 1958 syntyneet Luokka:Elävät henkilöt
Kürdəmir

Kürdəmir () on kaupunki Azerbaidžanissa. Se sijaitsee maan keskiosan tasankoseudulla 189 kilometriä Bakusta länteen. Kaupunki on Kürdəmirin piirin keskus. Sen kautta kulkee Bakun ja Tbilisin välinen rautatie sekä M4-valtatie. Asukkaita on 19 100 henkeä (vuonna 2010). Kürdəmiristä tuli kaupunki vuonna 1938. Se on maatalousalueen keskus, jossa on elintarvike- ja jalostusteollisuutta. ==Lähteet== ==Aiheesta muualla== * Azerb.com: Kurdamir (Kyurdamir) * Kürdəmirin piirin sivusto Luokka:Azerbaidžanin kaupungit Luokka:Kürdəmirin piirikunta
Elokuu (täsmennyssivu)

Elokuu voi tarkoittaa ainakin seuraavia: * elokuu, vuoden kahdeksas kuukausi * Elokuu, Frans Emil Sillanpään kirja * Elokuu, suomalainen elokuva vuodelta 1956 * Elokuu, suomalainen elokuva vuodelta 2011 * Elokuu, vuonna 2011 perustettu suomalainen yhtye.
Äntligen vår

Äntligen vår on ruotsalaisen laulaja-lauluntekijä Thore Skogmanin singlejulkaisu vuodelta 1973. Levyllä häntä säestää Håkan Elmquistin orkesteri. Levymerkki on Karusell. == Kappaleet == Kappaleet kirjoittanut Thore Skogman. # Äntligen vår # De' ska gå me' music == Lähteet == * Thore Skogman s. Äntligen vår (Karusell 2108.064, 1973) Luokka:Vuoden 1973 kappaleet Luokka:Ruotsalaiset musiikkikappaleet Luokka:Iskelmäkappaleet
Björn Leukemans

Björn Leukemans (s. 1. heinäkuuta 1977 Deurne) on belgialainen maantiepyöräilijä, joka on menestynyt pääasiassa yhden päivän kilpailuissa. Leukemans aloitti ammattilaisuransa Vlaanderen-joukkueessa 2000–2001. Seuraavat kaksi kautta hän edusti Palmans-Collstrop-tallia ja 2004 MrBookmaker.com-Palmans-joukkuetta. Vuosina 2005–2007 hän kilpaili belgialaisessa Davitamon-Lotto/Predictor-Lotto-tallissa. Leukemans jäi kilpailun ulkopuolisessa dopingtestissä kiinni liian korkeista testosteroniarvoista syyskuussa 2007. Hän vakuutti syyttömyyttään, ja ilmoitti testosteroniarvojensa olevan luontaisesti korkeat. Lisäksi hän sanoi harrastaneensa seksiä testiryhmän saapuessa. Myöhemmin hän sanoi syyn testitulokseen olleen Predictor-Lotto-tallin lääkärin määräämässä lääkkeessä. Leukemans sai alun perin kahden vuoden kilpailukiellon, mutta Belgian valtioneuvosto kumosi kilpailukiellon toukokuussa 2008, ja määräsi uuden tutkinnan aloitettavaksi. Hän osallistui kilpailuihin jo samalla kaudella. Vuosina 2009–2013 hän edusti Vacansoleil-DCM-joukkuetta ja viimeisillä ammattilaiskausillaan 2014–2015 Wanty - Groupe Gobert -tallia. == Saavutuksia == Lähteet: Cyclingbase, Cycling Archives ;2000 :Dekra Open, 2. etapin voitto ;2002 :Course de la Solidarité Olympique, 3. etapin voitto ;2004 :Belgian ympäriajo, 6. etapin voitto ;2005 :Amstel Gold Race, seitsemäs ;2007 :Itävallan ympäriajo, 4. etapin voitto :Pariisi–Roubaix, neljäs :MM-kilpailut, maantieajossa 13:s ;2009 :Etoile de Bessèges, 4. etapin voitto :Flanderin ympäriajo, kahdeksas ;2010 :Druivenkoers - Overijse, voitto :Flanderin ympäriajo, neljäs :Pariisi–Roubaix, kuudes ;2011 :Flanderin ympäriajo, seitsemäs :Belgian ympäriajo, kokonaiskilpailussa kolmas :Tour du Limousin, kokonaiskilpailun ja 1. etapin voitto :Druivenkoers - Overijse, voitto ;2012 :Druivenkoers - Overijse, voitto ;2013 :Brabantse Pijl, kolmas :Druivenkoers - Overijse, voitto ;2014 :Tour du Limousin, 1. etapin voitto ;2015 :Ronde van Limburg, voitto :Grote Prijs Jef Scherens, voitto == Lähteet == Luokka:Belgialaiset maantiepyöräilijät Luokka:Dopingrikkomuksesta tuomitut belgialaiset Luokka:Dopingrikkomuksesta tuomitut pyöräilijät Luokka:Vuonna 1977 syntyneet Luokka:Elävät henkilöt
Hacıqabul

Hacıqabul on kaupunki Azerbaidžanissa. Se sijaitsee maan keskiosan tasankoseudulla 113 kilometriä Bakusta lounaaseen. Kaupunki on Hacıqabulin piirin keskus. Sen kautta kulkee Bakun ja Tbilisin välinen rautatie sekä M4-valtatie. Asukkaita on 25 300 henkeä (vuonna 2010). Kaupunki on perustettu vuonna 1938. Aikaisemmin sen nimenä oli Qazı-Məmməd (ven. Кази-Магомед, Kazi- Magomed) dagestanilaissyntyisen bolševikkivallankumouksellisen Kazi Magomed Agasijevin mukaan. Hacıqabul on maatalousalueen keskus, jossa on rautatieliikenteen yrityksiä ja kalatehdas. Ainoa nähtävyys on ”maurilaistyylinen” rautatieasema. ==Lähteet== ==Aiheesta muualla== * Azerb.com: Qazimammad (Gazi-Mammad, Ghazi Magomed, Haji Kabul) Luokka:Azerbaidžanin kaupungit Luokka:Hacıqabulin piirikunta
44 Nysa

44 Nysa on suuri ja poikkeuksellisen kirkas päävyöhykkeen asteroidi. Sen löysi Hermann Goldschmidt 27. toukokuuta 1857. Asteroidin tyyppi on harvinainen E, ja se on mahdollisesti suurin tunnettu kyseisen tyypin asteroidi. Asteroidi nimettiin Nysan, kreikkalaisen mytologian hahmon, mukaan. == Lähteet == *NASA:n JPL Luokka:Päävyöhykkeen asteroidit
Sabirabad

Sabirabad () on kaupunki Azerbaidžanissa. Se sijaitsee Araks- ja Kurajoen yhtymäkohdassa 170 kilometriä Bakusta lounaaseen. Kaupunki on Sabirabadin piirin keskus. Asukkaita on 30 600 henkeä (vuonna 2010). Paikkakunta on saanut alkunsa ukrainalaisten siirtolaisten vuonna 1887 perustamasta Petropavlovkan kylästä. Vuonna 1930 siitä tuli piirikeskus ja vuonna 1931 se sai runoilija Sabirin mukaan nimen Sabirabad. Vuonna 1935 Sabirabadista tuli kaupunkimainen taajama ja vuonna 1959 kaupunki. Se on maatalousalueen keskus, jossa on lähinnä elintarvike- ja jalostusteollisuutta. ==Lähteet== == Aiheesta muualla == Luokka:Azerbaidžanin kaupungit Luokka:Sabirabadin piirikunta
Fort Lauderdale Strikers (2011)

Fort Lauderdale Strikers on yhdysvaltalainen jalkapalloseura, jonka joukkue pelaa Yhdysvaltain ja Kanadan toiseksi korkeimmalla sarjatasolla North American Soccer Leaguessa. Seuran kotipaikka on Floridan Fort Lauderdale. Seura perustettiin vuonna 2005 ja tunnettiin kauteen 2010 asti nimellä Miami FC. Seuran kotistadionina toimi kausina 2006–2008 Tropical Park Stadium Olympia Heightsissa lähellä Miamia. Kaudella 2009 seura jakoi ottelut Miamin FIU Stadiumin ja noin 40 kilometriä pohjoisempana sijaitsevan Fort Lauderdalen Lockhart Stadiumin kesken, ja kaudella 2010 muutosta Fort Lauderdaleen tuli pysyvä. Kaudeksi 2011 myös nimi muutettiin Fort Lauderdale Strikersiksi, jolla on pitkät perinteet Etelä-Floridan alueella. Samanniminen seura pelasi vuosina 1977–1983 alkuperäisessä North American Soccer Leaguessa. Miami FC:n ja Strikersin joukkue on pelannut kausina 2006–2009 USL First Divisionissä, kaudella 2010 väliaikaisessa USSF D2 Pro Leaguessa ja kaudesta 2011 alkaen NASL:ssä. Paras saavutus on esikoiskaudelta, jolloin joukkue sijoittui runkosarjan viidenneksi ja pääsi toistaiseksi ainoan kerran pudotuspeleihin. Seuran omistaa Traffic Sports USA, joka on brasilialaisen urheilumarkkinointiyrityksen Traffic Groupin tytäryhtiö. Tätä kautta seuraa on edustanut tunnettuja brasilialaisia jalkapalloilijoita, kuten vuoden 1994 maailmanmestarit Romário ja Zinho. == Lähteet == == Aiheesta muualla == * Fort Lauderdale Strikersin sivusto Luokka:Floridan urheilu Luokka:Yhdysvaltalaiset jalkapalloseurat Luokka:Browardin piirikunta
Daniel Pavlov

Daniel Pavlov (; s. 6. marraskuuta 1967 Tšerven Bryag) on bulgarialainen jousiampuja. Hän edustaa seuratasolla Tsenter Sofiaa. Pavlov on ollut FITA:n ranking-listalla parhaimmillaan sijalla 83. Tämä tapahtui huhtikuussa 2008. Pavlov osallistui Pekingin olympialaisiin 2008, joissa hän oli ranking- kierroksen jälkeen 59. ja sai ensimmäisellä pudotuskierroksella vastaan venäläisen Balžinima Tsyrempilovin. Pavlov hävisi Tsyrempiloville pistein 112-102 ja sai kisoista jaetun sijoituksen 52. Pavlov on naimisissa ja hänellä on kaksi lasta. == Lähteet == Luokka:Bulgarialaiset jousiampujat Luokka:Vuonna 1967 syntyneet Luokka:Elävät henkilöt
From Fear to Eternity

From Fear to Eternity: The Best of 1990–2010 on englantilaisen heavy metal -yhtye Iron Maidenin kokoelma-albumi. EMI announce the release of a brand new collection from Iron Maiden Se sisältää kappaleita vuonna 1990 ilmestyneestä No Prayer for the Dying -albumista vuonna 2010 ilmestyneeseen The Final Frontieriin asti. Samalla levy kokoaa yhtyeen hitit kahdeksi kokoelma- albumiksi vuonna 2008 ilmestyneen Somewhere Back in Timen kanssa, joka sisälsi yhtyeen suurimmat hitit vuodesta 1980 vuoteen 1988 asti. From Fear to Eternity sisältää kaksi levyä, ja se kestää yhteensä yli 2 tuntia. Kokoelman kansikuva sisältää viittauksia yhtyeen studioalbumeihin No Prayer for the Dyingista lähtien. == Kappaleet == === CD 1 === # (Brave New World) # (No Prayer for the Dying) # (The Final Frontier) # (Dance of Death) # (A Matter of Life and Death) # live # (A Matter of Life and Death) # (Brave New World) # (Dance of Death) # live # (Brave New World) # === CD 2 === # (Fear of the Dark) # (No Prayer for the Dying) # (Dance of Death) # (The Final Frontier) # live # (A Matter of Life and Death) # (A Matter of Life and Death) # (No Prayer for the Dying) # (Fear of the Dark) # (Dance of Death) # (The Final Frontier) ==Kokoonpano== * Bruce Dickinson - laulu * Steve Harris - bassokitara * Dave Murray - kitarat * Adrian Smith - kitarat levyn 1 raidoilla paitsi 2, kitarat levyn 2 raidoilla paitsi 1, 2, 8 ja 9 * Janick Gers - kitarat * Nicko McBrain - rummut == Arvostelut == * Imperiumi: 8½/10Iron Maiden - From Fear To Eternity - The Best Of 1990-2010 Viitattu 25.12.2022. * Soundi: Iron Maiden: From Fear To Eternity: The Best Of 1990-2010 Viitattu 25.12.2022. == Lähteet == == Aiheesta muualla == * * Luokka:Vuoden 2011 kokoelma-albumit Luokka:Iron Maidenin kokoelma-albumit
Marcel Bitsch

Marcel Bitsch (29. joulukuuta 1921 Pariisi – 21. syyskuuta 2011 Pariisi) oli ranskalainen säveltäjä. Hän opiskeli vuodesta 1939 Pariisin konservatoriossa opettajinaan Jean Gallon (harmonia), Noël Gallon (kontrapunkti), Paul-Marie Masson (musiikkitieto) ja Henri Büsser (sävellys). Bitsch sai ensimmäisen Prix de Romen vuonna 1943 ja toisen 1945. Sittemmin hän työskenteli itse konservatoriossa, jossa hänestä vuonna 1956 tuli kontrapunktin professori.Bach-Cantatas.com: Marcel Bitsch (Composer, Arranger) – Short Biography Sinfonisten ja kamarimusiikkiteosten lisäksi Bitschin tuotantoon kuuluu muun muassa baletti ja koominen ooppera. Säveltäjä julkaisi myös musiikkiin liittyviä kirjoituksia. == Lähteet == Luokka:Ranskalaiset säveltäjät Luokka:Musiikkikirjailijat Luokka:Vuonna 1921 syntyneet Luokka:Vuonna 2011 kuolleet
Platina(IV)kloridi

Platina(IV)kloridi eli platinatetrakloridi (PtCl4) on platina- ja kloridi- ionien muodostama epäorgaaninen ioniyhdiste. Sille on käyttöä katalyyttinä. ==Ominaisuudet== Huoneenlämpötilassa platina(IV)kloridi on väriltään punaruskeaa kiteistä ainetta. Se liukenee jonkin verran veteen ja myös etanoliin ja dietyylieetteriin. Kiteet ovat hygroskooppisia eli sitovat vettä ja aine esiintyy usein kidevedellisenä yhdisteenä platina(IV)kloridipentahydraattina PtCl4·5H2O. Vesiliuoksessa yhdiste muodostaa dihydroksotetrakloroplatinaatti(IV)-ionin, joka on väriltään keltainen.Hermann Renner et al.: Platinum Group Metals and Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 03.04.2011 :PtCl4 \+ 2 H2O → H2[PtCl4(OH)2] Kuumennettaessa yli 370–380 °C lämpötilaan yhdiste hajoaa platina(II)kloridiksi ja kloorikaasuksi. Edelleen kuumennettaessa muodostuu metallista platinaa. :PtCl4 → PtCl2 \+ Cl2 ==Valmistus ja käyttö== Platina(IV)kloridia valmistetaan lämmittämällä heksakloroplatinahappoa kloorin läsnä ollessa 300-370 °C lämpötilaan. :H2PtCl6 → PtCl4 \+ 2 HCl Yhdistettä käytetään pääasiassa katalyyttinä. Lisäksi sitä voidaan käyttää platinalla pinnoittamiseen elektrolyyttisesti, analyyttisenä reagenssina ja mikroskopiassa. ==Lähteet== ==Aiheesta muualla== * Luokka:Kloridit Luokka:Platinayhdisteet
Kari Silvola

Kari Silvola (s. 1965, Kaarina) on suomalainen toimittaja ja kirjailija. Hän on toiminut Painonvartijat-, Suomen Kuvalehden Mies -, Plaza Koti -, Pirkka-, Avotakka-, Pohjois-Satakunta- ja Hämeenkyrön Sanomat -lehtien päätoimittajana. Koulutukseltaan hän on filosofian maisteri Jyväskylän yliopistosta.Silvolan LinkedIn-sivu. Aikaisemmin Kari Silvola on toiminut Pohjois-Satakunta- ja Hämeenkyrön Sanomat -paikallislehtien vastaavana päätoimittajana sekä niitä julkaisevien Ikaalinen Oy:n ja Hämeenkyrön Sanomat Oy:n sekä ne yhdessä omistavan Präntti Oy:n toimitusjohtajana. Nämä työtehtävät jäivät kuitenkin lyhytaikaisiksi hänen palatessa takaisin pääkaupunkiseudulle ja siirtyessä Kylpylä- ja kongressihotelli Långvikin liiketoimintajohtajaksi. Lokakuussa 2011 Kari Silvola otti vastuulleen koko Hotelli Långvikin johtamisen. Vuoden pestin jälkeen Kari Silvola siirtyi Hotelli Långvikista jatkamaan työskentelyä omassa yrityksessään liikkeenjohdon konsulttina erikoistumisalueinaan organisaatioiden kehittäminen ja viestintä. Tällä hetkellä Kari Silvola toimii väitöstutkijana Jyväskylän yliopistossa. Silvola on toiminut myös valokuvamallina. Hän on ollut myös Seura-lehden seurapiiritoimittaja. == Teoksia == *Näin minä onnistuin – tunnesyöpön laihdutusopas, WSOY 2007. *Näin minä onnistuin – taas! WSOY, 2008. *Joka karkkia säästää, se lastaan rakastaa – painonhallintaopas pienten lasten vanhemmille, Tammi 2010. *Harmoninen ratsukko – harjoittelemalla tasapainoon, Tammi, 2010. == Lähteet == Luokka:Suomalaiset päätoimittajat Luokka:Vuonna 1965 syntyneet Luokka:Elävät henkilöt
Georg Tillaeus

Georg Tillaeus (20. marraskuuta 1705 Västerås, Ruotsi – 21. huhtikuuta 1782 Simtuna, Ruotsi) oli ruotsalainen pappi. == Elämäkerta == === Koulutus === Tillaeuksen vanhemmat olivat tuomiorovasti Petrus Tillaeus ja Margareta Ekman. Hän opiskeli ylioppilaaksi vuonna 1720 kotiopettajan johdolla, jonka jälkeen siirtyi opiskelemaan filosofiaa Uppsalan yliopistoon ja valmistui maisteriksi 19. kesäkuuta 1731. === Ura === Hänet vihittiin papiksi Tukholmassa, jonka jälkeen hänestä tuli isänsä apulainen Västeråsin tuomiokirkkoon. Vuonna 1736 hänestä tuli Arvid Hornin kotisaarnaaja, missä virassa hän oli vuoteen 1739. Tammikuussa 1738 hänestä tuli kuningatar Ulriika Eleonooran hovisaarnaaja. 15. marraskuuta 1740 hänet nimitettiin hovikonsistorin jäseneksi, jolloin hän edusti kirkon notaarina valtiopäivillä. Vuonna 1749 hän haki kirkkoherran virkaa Maria Magdalenan seurakunnassa, mutta ei tullut valituksi. Seuraavana vuonna hän haki Simtunan ja Altunan seurakuntien kirkkoherran virkaan, jonka hän sai. Hänet nimitettiin seurakuntien rovastiksi 10. toukokuuta 1754 ja hoiti seurakuntaa kuolemaansa asti. === Avioliitot ja lapset === Tillaeus oli ensin naimisissa Brita Tyresonin kanssa tämän kuolemaan asti vuoteen 1742. Hän avioitui seuraavana vuonna Sara Cornelia von Muydenin kanssa, jonka isä oli hovikirjuri Johan Cornelius von Muyden. Tästä avioliitosta syntyi kaksi lasta; lääkärinä ja kasvitieteilijänä tunnettu Pehr Cornelius Tillaeus ja Fredrika Lovisa Tillaeus, joka avioitui Tukholman kaupungin arkkitehti Carl Henrik Königin kanssa. ==Katso myös== * Tillaeus == Lähteet == * * Luokka:Ruotsalaiset papit Luokka:Vuonna 1705 syntyneet Luokka: Vuonna 1782 kuolleet
Thin Thin Khaing

Thin Thing Khaing (s. 4. toukokuuta 1978) on myanmarilainen jousiampuja. Thin osallistui Ateenan olympialaisiin 2004, joissa hän oli henkilökohtaisessa kilpailussa ranking-kierroksella 38. Hän sai ensimmäisellä kierroksella vastaansa puolalaisen Małgorzata Sobierajin, mutta hävisi hänelle lisänuolilla varsinaisen ottelun päätyttyä tasatilanteeseen 151-151\. Thinin lopullinen sijoitus kilpailussa oli 39. == Lähteet == Luokka:Myanmarilaiset jousiampujat Luokka:Vuonna 1978 syntyneet Luokka:Elävät henkilöt
Marjory Saunders

Marjory Saunders (10. maaliskuuta 1913 Sussex, Yhdistynyt kuningaskunta - 26\. marraskuuta 2010 Maple Ridge) oli kanadalainen jousiampuja. Saunders syntyi Sussexissa Englannissa, mutta muutti Kanadaan jo nuorena. Hän palveli toisessa maailmansodassa operaattorina. Saunders toimi myös partionjohtajana ja perusti Maple Ridgeen jousiammuntaseuran. Hän oli urheilu-uransa aikana Maple Ridgen historiaseuran jäsen. Saunders kilpaili olympialaisissa Münchenin kisoissa 1972, jolloin hän oli 40 urheilijan henkilökohtaisessa kilpailussa 32\. paras. Hän oli 59-vuotiaana kyseisten kisojen vanhin jousiampuja. Saunders palasi olympialaisiin Montréalissa 1976, jolloin hän oli tuomari ja Kanadan joukkueen valmentaja. Saunders kuoli 97-vuotiaana vuonna 2010 ja on vanhimmaksi elänyt kanadalainen olympiaurheilija. == Lähteet == Luokka:Kanadalaiset jousiampujat Luokka:Vuonna 1913 syntyneet Luokka:Vuonna 2010 kuolleet
Natalia Sánchez (jousiampuja)

Natalia Sánchez Echeverri (s. 20. toukokuuta 1983 Medellín) on kolumbialainen jousiampuja. Sánchez voitti Pan-Amerikan kisoista 2007 kultaa joukkuekilpailusta ja oli neljäs henkilökohtaisessa kilpailussa. Hän osallistui samoihin lajeihin Pekingin olympialaisissa 2008, joissa hän oli henkilökohtaisessa kilpailussa 48. pudottuaan ensimmäisellä kierroksella ja ampui maansa kymmenenneksi sijoittuneessa joukkueessa. Sánchez menestyi paremmin seuraavan vuoden MM-kisoissa, joissa hän sai henkilökohtaisesta kilpailusta pronssia. == Lähteet == Luokka:Kolumbialaiset jousiampujat Luokka:Vuonna 1983 syntyneet Luokka:Elävät henkilöt
Finnhits – 15 huippuhittiä

Finnhits – 15 huippuhittiä on vuonna 1986 julkaistu kokoelma-albumi ja nimensä mukaisesti se sisältää suomalaisten artistien hittejä. Kappaleet on äänitetty vuosina 1985 ja 1986. Albumi on osa laajaa Finnhits-sarjaa. Kustantaja on Fazer Finnlevy ja luettelotunnus on LP-levyn osalta FTV 26. == Kappaleet == 1\. Kake Randelin: "Häippästään Helsinkiin" (Mama Goes Jamaica) - 4:41 : Säv. Ten Marque, Sham Bain, Greg Redknight : Suom. san. E. Metsä : Sov. Jori Sivonen 2\. Katri Helena: "Rakkaus" (Only Love) - 4:29 : Säv. V. Cosma : Suom. san. C. Johansson : Sov. Esa Nieminen 3\. Jamppa Tuominen: "Ilman minua" - 4:22 : Säv. R. Pauls, I. Reznik : Suom. san. Juha Vainio 4\. Meiju Suvas: "Oot tosi mieletön" (Excitable) - 3:04 : Säv. Harry Bogdanovs : Suom. san. Meiju Suvas : Sov. Kaj Westerlund 5\. Tauski Peltonen: "Puistotie" - 3:39 : Säv. & san. Ego Toivonen : Sov. E. Toivonen, R. Asikainen, K. Westerlund 6\. Eini: "San Franciscoon" (Clap Your Hands) - 3:49 : Säv. B. Koelewijn : Suom. san. R. Reiman : Sov. R. Asikainen, K. Westerlund 7\. 7 seinähullua: "Jambo Jambo" - 3:28 : Säv. Udo Jürgens : Suom. san. Juha Vainio : Sov. Arto Hyötyläinen 8\. Tapani Kansa: "Laivat" - 3:31 : Säv. I. Nikolajev : Suom. san. Irma Arvola : Sov. Kaj Westerlund 9\. Berit: "Aina samat juhlat" - 3:46 : Säv. Torgny Söderberg : Suom. san. Juha Vainio : Sov. Kaj Westerlund 10\. Markku Aro: "Keinu kanssain aamuun" (Rock Me Baby) - 4:16 : Säv. J. Nash : Suom. san. Edu Kettunen : Sov. J. Louhivuori 11\. Arja Saijonmaa: "Tuska" (Kaimos) - 3:31 : Säv. M. Theodorakis : Suom. san. Sauvo Puhtila : Sov. Jaakko Salo 12\. Kari Tapio: "Portugalin huhtikuu" (April in Portugal) - 3:12 : Säv. Raul Ferrao : Suom. san. Saukki : Sov. Kaj Westerlund 13\. Juha Vainio: "Pankinjohtajan vapaailta" - 3:11 : Säv. Reino Markkula : San. Juha Vainio : Sov. Markku Johansson 14\. Eila Torvela: "Kuin tälli päähän" (Te quiero mi amor) - 3:09 : Säv. Collins, Bertels : Suom. san. Raul Reiman : Sov. Kaj Westerlund 15\. Solistiyhtye Suomi: "Sheila" - 2:54 : Säv. & sov. Jori Sivonen : San. Juha Vainio == Lähteet == * "Iskelmä-, viihde- ja tanssimusiikki / 'Kuukauden LP- levy/kasetti'", Musiikki Uutta 10/1986 (heinäkuu), s. 5, Oy Fazerin Musiikkikerho Ab. === Viitteet === == Aiheesta muualla == * Albumin tiedot Suomen äänitearkistossa Luokka:Vuoden 1986 kokoelma-albumit Luokka:Finnhits- albumit
Lorenzo Minotti

Lorenzo Minotti (s. 8. helmikuuta 1967 Cesena, Italia) on italialainen entinen jalkapalloilija. ==Ura== Minotti oli pelipaikaltaan puolustaja. Hän pelasi keskuspuolustajana tai liberona. Minotti pelasi Italian maajoukkueessa vuosina 1994–1995 kahdeksan ottelua. Hän saavutti Italian riveissä MM-hopeaa vuonna 1994. Minotti edusti seuratasolla pääosan urastaan Parmaa. Hän edusti seuraa Serie A:ssa vuosina 1990–1996 ja Serie B:ssä vuosina 1987–1990. Minotti toimi myös Parman kapteenina. Hän saavutti seuran riveissä muun muassa Cup- voittajien cupin ja UEFA Cupin voitot. Minotti edusti seuratasolla lisäksi Cesenaa, Cagliaria, Torinoa ja Trevisoa. Hän edusti seuroja Serie A:ssa ja Serie B:ssä. ==Saavutukset== *Italian cup 1992 *Cup-voittajien cup 1993 *UEFA Cup 1995 *UEFA Super Cup 1993 *MM-hopea 1994 Luokka:Italialaiset jalkapalloilijat Luokka:Vuonna 1967 syntyneet Luokka:Elävät henkilöt
Natalia Sánchez (täsmennyssivu)

Natalia Sánchez on ainakin seuraavien henkilöiden nimi: * Natalia Sánchez, espanjalainen näyttelijä * Natalia Sánchez, kolumbialainen jousiampuja * Natalia Sánchez, kolumbialainen telinevoimistelija * Natalia Sánchez, brasilialainen rytminen voimistelija
Juan Carlos Stevens

Juan Carlos Stevens Caminero (s. 22. lokakuuta 1968 Santiago de Cuba) on kuubalainen jousiampuja. Hän on ollut FITA:n rankingissa parhaimmillaan 17. sijalla. Stevens osallistui olympialaisiin ensimmäistä kertaa Sydneyssä 2000. Tuolloin hän oli henkilökohtaisessa kilpailussa 35. hävittyään ensimmäisellä kierroksella kilpailun lopulta voittaneelle Simon Fairweatherille. Stevens voitti hopeaa henkilökohtaisesta kilpailusta Pan-Amerikan kisoissa 2007 ja oli mukana myös maansa viidenneksi sijoittuneessa joukkueessa. Hän oli henkilökohtaisen kilpailun viides Pekingin olympialaisissa 2008 ja hävisi jälleen mitalistille, sillä Stevensin puolivälierissä pudottanut Park Gyeong- Mo voitti lajista hopeaa. == Lähteet == Luokka:Kuubalaiset jousiampujat Luokka:Vuonna 1968 syntyneet Luokka:Elävät henkilöt
Élena Mousikoú

Élena Mousikoú (, s. 7. marraskuuta 1988) on kyproslainen jousiampuja. Hän on ollut FITA:n rankingissa parhaimmillaan sijalla 121. Tämä tapahtui heinäkuussa 2009. Mousikoú osallistui olympialaisiin ensimmäistä kertaa Pekingissä 2008. Tuolloin hän oli ranking-kierroksen 56. ja sai ensimmäisellä kierroksella vastaansa Japanin Nami Hayakawan, joka voitti Mousikoún pistein 112-103. Mousikoú kilpaili seuraavana vuonna MM-kisoissa, joissa hän oli henkilökohtaisen kilpailun 67. == Lähteet == Luokka:Elävät henkilöt Luokka:Kyproslaiset jousiampujat Luokka:Vuonna 1988 syntyneet
Tuntematon tekijä

Tuntematon tekijä: Jumalan olemassaolo ja tieteellinen maailmankuva () on Richard Swinburnen vuonna 1996 julkaistu kirja. Kirjassa selvitellään Jumalaan uskomisen perusteita ja lopputulemana kirjassa esitetään Jumalaan uskomisen olevan rationaalista.kys. kirjan takakannen teksti Kirjan on alun perin julkaissut Oxford University Press vuonna 1996.kys. kirja s.4 == Lähteet == == Aiheesta muualla == * Martti Mäkisalo: Swinburne hyödyntää klassisia jumalatodistuksia, filosofiaa ja luonnontiedettä. Helsingin sanomat 13.7.1997. Luokka:Brittiläiset tietokirjat Luokka:Vuoden 1996 kirjat Luokka:Kirjat uskonnonfilosofiasta Luokka:Apologeettiset kirjat
Ylioja (Utajärvi)

Ylioja on nimestään huolimatta pieni Kiiminkijoen vesistöön kuuluva joki Utajärven Juorkunassa. Se lähtee Kivi-Sorsuasta ja laskee noin kuuden kilometrin päässä Saari-Sorsuaan. Se on myös Kylkilammen laskujoki, johon sen yhdistää pieni puro. Puron ja joen yhtymäkohdassa on vanha kämppä, muuten jokivarsi on asumaton. Vajaan kilometrin päässä Kivi-Sorsualta joki ylittää Hillatie-nimisen metsäautotien, joka yhdistää Olvasjärventien ja Hetekyläntien. Luokka:Kiiminkijoen vesistö Luokka:Utajärven joet
Apartamento

Apartamento on espanjalainen, mutta englanninkielinen sisustusalan aikakauslehti. Lehden linjaa on luonnehdittu "jälkimaterialistiseksi". Lehden päätoimittaja on Marco Velardi. ==Lähteet== ==Aiheesta muualla== *Apartamento- lehden kotisivu Luokka:Espanjalaiset aikakauslehdet
Barbora Horáčková

Barbora Horáčková (15. tammikuuta 1969 Ostrava – 8. huhtikuuta 2018Ve 49 letech zemřela česká olympionička Horáčková) oli tšekkiläinen jousiampuja. Seuratasolla hän edusti LK Arcus Plzeňiä. Horáčková oli FITAn rankingissa parhaimmillaan sijalla 137, jonka hän saavutti lokakuussa 2006. Horáčková osallistui olympialaisiin Pekingissä 2008. Hän oli tuolloin henkilökohtaisessa kilpailussa ranking-kierroksen jälkeen 44. sijalla ja kohtasi ensimmäisellä kierroksella ukrainalaisen Viktorija Kovalin. Horáčková hävisi Kovalille pistein 109-107 ja oli kilpailussa jaetulla sijalla 34 yhdessä kahden muun urheilijan kanssa. == Lähteet == Luokka:Tšekkiläiset jousiampujat Luokka:Vuonna 1969 syntyneet Luokka:Vuonna 2018 kuolleet
Terence Winter

Terence Winter (s. 2. lokakuuta 1960 Brooklyn, New York) on Emmy-palkittu yhdysvaltalainen käsikirjoittaja ja tuottaja. Hänet tunnetaan parhaiten televisiosarja Boardwalk Empiren tekijänä. Ennen tätä hän työskenteli muun muassa Sopranosin parissa. Hän käsikirjoitti vuoden 2013 elokuvan The Wolf of Wall Street. == Taustaa == Winter kasvoi työväenluokkaisessa perheessä Marine Parkin naapurustossa Brooklynissa New Yorkissa. Hän suoritti Bachelor of Arts -tutkinnon vuonna 1984 ja neljä vuotta myöhemmin hän valmistui lakikoulusta. Työskenneltyään lakialalla hän kiinnostui käsikirjoittamisurasta, jonka perässä hän muutti Los Anglesiin. == Lähteet == ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Elävät henkilöt Luokka:Vuonna 1960 syntyneet
Hasse Pavia Lind

Hasse Pavia Lind (s. 10. kesäkuuta 1979) on tanskalainen entinen jousiampuja. Hän edusti seuratasolla Aalborg Bueskyttelaugia. Lindin paras sijoitus FITA:n rankingissa oli kuudes tila, jolla hän oli elokuussa 2004. Lind voitti vuonna 2004 EM-hopeaa henkilökohtaisesta kilpailusta. Hän osallistui samana vuonna Ateenan olympialaisiin, joissa hän sijoittui yhdeksänneksitoista hävittyään toisella kierroksella Ukrainan Oleksandr Serdjukille. == Lähteet == Luokka:Tanskalaiset jousiampujat Luokka:Vuonna 1979 syntyneet Luokka:Elävät henkilöt
Sorsuanoja

Sorsuanoja on noin 12 kilometriä pitkä Kiiminkijoen vesistöön kuuluva joki Utajärven Juorkunassa ja Pudasjärven Autioperällä. Sen alkupiste on Saari- Sorsua ja se laskee Nuorittajokeen Sorsuanperällä. Joki alittaa Hetekyläntien juuri ennen kuin laskee Nuorittajokeen. Kapelon aution erämaatalon lisäksi jokivarressa on toinen vanha asuinpaikka, nykyisen kesäasuntona oleva Roitola. Luokka:Kiiminkijoen vesistö Luokka:Utajärven joet Luokka:Pudasjärven joet
Tomasi/Jolivet Trumpet Concertos

Tomasi/Jolivet Trumpet Concertos on yhdysvaltalaisen trumpetisti Wynton Marsaliksen musiikkialbumi vuodelta 1986. Sen on kustantanut levy-yhtiö CBS ja tuottaja on Steven Epstein. Marsaliksen lisäksi levyllä on mukana kapellimestari Esa-Pekka Salosen johtama Philharmonia-orkesteri sekä pianisti Craig Sheppard. == Kappaleet == Henri Tomasi (1901-1971): Concerto for Trumpet & Orchestra (1949) # Allegro; Cadenza – 7:25 # Nocturne; Andantino – 4:00 # Finale; Giacoso – Allegro – 2:57 André Jolivet (1905-1974): Concertino for Trumpet, String Orchestra & Piano (1948) – 9:16 Concerto No. 2 for Trumpet (1954) # Mesto; Concitato – 4:24 # Grave – 2:37 # Giacoso – 3:43 == Lähteet == * Wynton Marsalis LP Tomasi/Jolivet Trumpet Concertos (CBS IM 42096, 1986) Luokka:Vuoden 1986 albumit Luokka:Yhdysvaltalaiset albumit
Janus van Merrienboer

Adrianus "Janus" van Merrienboer (8. lokakuuta 1894 Oud en Nieuw Gastel - 12\. lokakuuta 1947 Oud en Nieuw Gastel) oli alankomaalainen jousiampuja ja olympiavoittaja. Hän edusti seuratasolla Concordia Florebitia. Van Merrienboer osallistui Antwerpenin olympialaisissa 1920 28 metrin joukkuekilpailuun, jossa hän oli yksi maansa kultaa voittaneen joukkueen kahdeksasta jäsenestä. == Lähteet == Luokka:Alankomaalaiset jousiampujat Luokka:Alankomaalaiset olympiavoittajat Luokka:Vuonna 1894 syntyneet Luokka:Vuonna 1947 kuolleet
Plessurin Alpit

thumb|right|280px|Aroser Weisshorn (2 653 m) Plessurin Alpit on Itäisiin Alppeihin kuuluva vuoristoalue itäisessä Sveitsissä. Vuoristoalueen korkein huippu on Aroser Rothorn (2 985 m; koordinaatit ). Luokka:Alppien vuoristot Luokka:Sveitsin vuoristot
Rob Elder

Robert "Rob" Elder (s. 25. huhtikuuta 1981 Suva) on fidžiläinen jousiampuja. Hänen paras sijoituksensa FITA:n ranking-listalla on 92. tila, jonka hän saavutti toukokuussa 2005. Elder osallistui olympialaisiin ensimmäistä kertaa Ateenassa 2004. Hän oli tuolloin ranking-kierroksen 61. ja sai vastaansa eteläkorealaisen Park Gyeong-Mon, joka voitti Elderin lukemin 154-138. Elder oli kilpailussa 48. Hän sijoittui viidenneksi Oseanian-mestaruuskilpailuissa 2006. == Lähteet == Luokka:Fidžiläiset jousiampujat Luokka:Vuonna 1981 syntyneet Luokka:Elävät henkilöt
Aivosairaus

Aivosairaudet eli enkefalopatiat ( < ’aivo’ + ’kärsimys’) ovat aivojen sairauksia, tarkemmin neurologisia elimellisiä sairauksia. Myös aivokalvojen sairaudet lasketaan aivosairauksiksi. Laajassa merkityksessä aivosairauksiksi luetaan joskus myös sellaiset mielenterveyden häiriöt, joissa ei ole todettavissa aivojen rakenteellista muutosta. == Oireet == Neurologiset, psykiatriset ja kognitiiviset oireet ovat tavallisia aivosairauksissa. Aivosairauden, aivovamman tai muun elimen sairauden aiheuttamia psyykkisiä häiriöitä on psykiatriassa nimitetty orgaanisiksi, elimellisiksi, mielenterveyden häiriöiksi, ja ne ovat ICD-10-luokituksessa koodeilla – == Aivosairauksia == Aivosairauden aiheuttaja voi olla aineenvaihdunnallinen tai toksinen: esimerkiksi maksavauriosta johtuva hepaattinen enkefalopatia, tiamiinin puutoksesta johtuva Wernicken enkefalopatia tai hermoston myrkytysoireyhtymä (toksinen aivosairaus). Aivosairaus voi johtua aivoverenkiertoon liittyvistä syistä (aivoverenkiertohäiriöt, aivojen iskemia). On myös synnynnäisiä/perinnöllisiä aivosairauksia (esimerkiksi INCL) ja aivojen anomalioita. Aivokasvaimet ovat neoplastisia aivosairauksia. Aivojen ja aivokalvojen tulehdukset (aivokuume ja aivokalvontulehdus) sekä tulehdukselliset sairaudet (MS-tauti, krooninen väsymysoireyhtymä) voivat johtua suoraan infektioista tai olla autoimmuunisairautta. Prionit eivät aiheuta tulehdusta vaan rappeuttavaa eli degeneratiivista aivosairautta (ihmisellä Creutzfeldt–Jakobin tauti); prionitaudit ja myös muista syistä johtuvat rappeuttavat aivosairaudet (esimerkiksi Alzheimerin tauti) johtavat esimerkiksi dementiaan. == Katso myös == * Neuropsykiatria * Neuropsykologia * Toiminnanohjaus == Lähteet == == Aiheesta muualla == * * * Luokka:Seulonnan keskeiset artikkelit
Annariitta Minkkinen

Annariitta Minkkinen (23. tammikuuta 1949 Jyväskylä – 23. lokakuuta 2015 TurkuKuolleet Kari Levola: Ääni ulottui monelle vuodelle (muistokirjoitus) Helsingin Sanomat 5.12.2015 s. C 26 Artikkelin verkkoversio ) oli suomalainen laulaja. Hän oli lähtöisin Jyväskylästä mutta teki pääosan elämäntyöstään Turussa. Annariitta Minkkisellä oli teatteritausta, ja ammatiltaan hän oli laulun ja äänenmuodostuksen opettaja. Hänet tunnettiin erityisesti työväenlaulujen tulkitsijana, mutta hän halusi valikoida ohjelmistonsa siten, että laulut ilmentävät hänen omia tuntemuksiaan, eikä hän halunnut lokeroitua omin sanoin:"Taide-elämyksien pitäisi kuulua jokapäiväiseen elämäämme kuten leipä ja voi; vasta silloin on elämä täyttä." Viimeisinä vuosinaan hän keskittyi muun muassa kreikkalaisiin lauluihin sekä Bertolt Brechtin teksteihin. Minkkisellä on myös kansainvälistä menestystä: Hän on esiintynyt muun muassa Berliinin nuorisofestivaaleilla 1973 ja hänet on palkittu Sotšin kansainvälisillä laulufestivaaleilla.Ilpo Saunion arvostelu Taas kukkii pellava -levyn takakannessa. Hän lauloi myös Jouko Aaltosen dokumenttielokuvassa Kenen joukoissa seisot vuodelta 2006. Annariitta Minkkinen kuoli pitkälliseen sairauteen. == LP-levyt == * Ihmisten enemmistö, 1975 * Taas kukkii pellava, 1980, Fazer/Kansankulttuuri * Yökiitäjä, 1984 == Lähteet == *Annariitta Minkkinen Arsnetin sivuilla === Viitteet === Luokka:Suomalaiset laulajat Luokka:Vuonna 1949 syntyneet Luokka:Vuonna 2015 kuolleet
Rätikon

Rätikon on Itäisiin Alppeihin kuuluva vuoristoalue. Vuoristoalueen korkein huippu on Schesaplana (2 964 m; koordinaatit ). == Huippuja == * Schesaplana (2 964 m) * Schiltfluh (2 890 m) * Panüeler (2 859 m) * Drusenfluh (2 829 m) * Madrisahorn (2 830 m) * Sulzfluh (2 820 m) * Zimbaspitze (2 643 m) * Vorder Grauspitz (2 599 m) * Falknis (2 566 m) * Naafkopf (2 571 m) * Hornspitze (2 537 m) * Vilan (2 376 m) * Sassauna (2 308 m) Luokka:Alppien vuoristot
Mark Javier

Mark Pinlli Javier (s. 20. lokakuuta 1981 Dumaguete) on filippiiniläinen jousiampuja. Hän on ollut FITA:n rankingissa parhaimmillaan sijalla 30, jonka hän saavutti helmikuussa 2007. Javier oli Aasian kisoissa 2006 henkilökohtaisessa kilpailussa kuudes ja ampui maansa yhdeksänneksi sijoittuneessa joukkueessa. Hän osallistui olympialaisiin ensimmäistä kertaa Pekingissä 2008, jossa hän oli henkilökohtaisen kilpailun jaetulla 52. sijalla hävittyään jo ensimmäisellä kierroksella. == Lähteet == Luokka:Filippiiniläiset jousiampujat Luokka:Vuonna 1981 syntyneet Luokka:Elävät henkilöt
Haaremi (lajityyppi)

Haaremi (, hāremu mono) on japanilaisen populaarikulttuurin lajityyppi, jossa päähenkilöä ympäröi jatkuvasti useampi potentiaalinen romanttinen kohde. Sana on otettu arabialaisesta haaremista, jolla nykypäivänä viitataan yleensä moniavioisuuteen. Haaremisarjat ovat usein romanttisia komedioita, joissa esiintyy esimerkiksi monimutkaisia kolmiotilanteita. Kaikki haaremisarjat eivät kuitenkaan ole komedioita. Myös varsinainen pääjuoni voi olla muutakin kuin romanttista draamaa. Haaremitilanteessa on yleensä miespuolinen hahmo naisten ympäröimänä, ja harvinaisemmasta päinvastaisesta tilanteesta käytetäänkin termiä "käänteishaaremi". == Lajityypin teoksia == * Ichigo 100% * Love Hina * Ranma ½ * Rosario + Vampire * Uta no Prince-sama * High School DxD * Infinite Stratos * The Quintessential Quintuplets ;Sarjoja, joissa haaremi lisäelementtinä: * Fruits Basket * Fushigi Yuugi * Oh! My Goddess * Sword Art Online * Luokka:Animen ja mangan käsitteet
Kitzbühelin Alpit

Kitzbühelin Alpit () on Itäisiin Alppeihin kuuluva vuoristoalue, joka ympäröi Kitzbühelin kaupunkia Itävallan Tirolissa. Vuoristoalueen korkein huippu on Kreuzjoch (2 558 m; koordinaatit ). == Huippuja == * Kreuzjoch (2 558 m) * Torhelm (2 494 m) * Salzachgeier (2 469 m) * Schafsiedel (2 447 m) * Kröndlhorn (2 444 m) * Großer Galtenberg (2 424 m) * Geißstein (2 366 m) * Großer Rettenstein (2 362 m) * Großer Beil (2 309 m) * Sonnenjoch (2 287 m) * Wildkogel (2 224 m) * Kleiner Rettenstein (2 216 m) * Steinbergstein (2 215 m) * Gamshag (2 178 m) * Wiedersberger Horn (2 127 m) * Wildseeloder (2 119 m) * Schattberg (2 097 m) * Brechhorn (2 032 m) * Kitzbühler Horn (1 996 m) * Schmittenhöhe (1 965 m) * Wildkarspitze (1 961 m) * Gratlspitze (1 899 m) * Schatzberg (1 898 m) * Hohe Salve (1 828 m) * Roßkopf (1 731 m) * Hahnenkamm (1 712 m) * Pölven (1 595 m) Luokka:Alppien vuoristot